মিঠুন গড়াইয়ের পথে আসানসোলের চার কৃষক। জমি মাফিয়াদের বিরুদ্ধে এবার সরাসরি নবান্নের দ্বারস্থ তাঁরা। দুই তৃণমূল নেতার বিরুদ্ধে মুখ্যমন্ত্রীর অভিযোগ সেলে তোলাবাজির লিখিত অভিযোগ করলেন ৪জনই। সেকেন্ড ইনিংসে আরও কড়া মুখ্যমন্ত্রী। তোলাবাজিতে নাম জড়ানো দলের নেতাদের কোনওভাবেই বরদাস্ত নয়। স্পষ্ট বার্তা মমতা বন্দ্যোপাধ্যায়ের। আর তাতেই ভরসা রেখে এবার মুখ্যমন্ত্রীর দ্বারস্থ বার্নপুরের চার কৃষক।
 ওয়েব ডেস্ক: মিঠুন গড়াইয়ের পথে আসানসোলের চার কৃষক। জমি মাফিয়াদের বিরুদ্ধে এবার সরাসরি নবান্নের দ্বারস্থ তাঁরা। দুই তৃণমূল নেতার বিরুদ্ধে মুখ্যমন্ত্রীর অভিযোগ সেলে তোলাবাজির লিখিত অভিযোগ করলেন ৪জনই। সেকেন্ড ইনিংসে আরও কড়া মুখ্যমন্ত্রী। তোলাবাজিতে নাম জড়ানো দলের নেতাদের কোনওভাবেই বরদাস্ত নয়। স্পষ্ট বার্তা মমতা বন্দ্যোপাধ্যায়ের। আর তাতেই ভরসা রেখে এবার মুখ্যমন্ত্রীর দ্বারস্থ বার্নপুরের চার কৃষক। ভীত সন্ত্রস্ত আসানসোল শিল্পনগরী। কারণ সিন্ডিকেট তোলাবাজির দাদাগিরি। অভিযোগ ভুরি ভুরি। জমি মাফিয়ারা রেয়াত করেনি সরকারি খাস জমিও। মহাবিপদে চাষিরাও। তাঁদেরও জমিতে পা দিতে দেওয়া হচ্ছে না। পুকুরে মিশিয়ে দেওয়া হচ্ছে বিষ। প্রতিবাদ করলেই জুটছে মার। অভিযোগের তির স্থানীয় দুই তৃণমূল নেতার দিকে। ২৮ জুলাই তোলাবাজির এই খবর দেখাই আমরা। তারপরই শুরু হয় প্রাণনাশের হুমকি। নিরুপায় ৪ কৃষক সোমবার দ্বারস্থ হলেন মুখ্যমন্ত্রীর। সোমবার নবান্নে গিয়ে অভিযোগ জানালেন সুকুমার দত্ত, বাদল দত্ত, দীনেশ প্রসাদ, সন্তোষ গড়াই। মুখ্যমন্ত্রী ছিলেন না। তাই স্থানীয় দুই তৃণমূল নেতা সুরেশ যাদব ও আহমেদুল্লা খানের বিরুদ্ধে মুখ্যমন্ত্রী অভিযোগ সেলে লিখিত অভিযোগ দায়ের করলেন তাঁরা। আসানসোলই প্রথম নয়। এরআগে স্থানীয় তৃণমূল নেতার বিরুদ্ধে তোলাবাজির অভিযোগ করে মুখ্যমন্ত্রীর দ্বারস্থ হন পাড়ুইয়ের কৃষক মিঠুন গড়াই। সুরাহাও হয়।  তাঁদের সমস্যা সমাধান হবে তো? আপাতত মুখ্যমন্ত্রীর দিকে তাকিয়ে বার্নপুরের ৪ কৃষক।